Teresė Ūksienė

**Teresė Rubšytė-Ūksienė** (1931 m. birželio 14 d. Bučiuose, Laukuvos valsčiuje – 2025 m. spalio 22 d.) – poetė, pedagogė, Lietuvos ir Šilalės rajono savivaldybės politinė bei visuomenės veikėja.

## Biografija
Mokėsi Šiauduvos ir Nevočių pradinėse mokyklose, Laukuvos, Skaudvilės ir Šilalės gimnazijose, 1950 m. baigė Laukuvos vidurinę mokyklą. Mokytojavo Jaunodavos (Varnių rajonas) septynmetėje mokykloje. Studijavo Vilniaus pedagoginio instituto Istorijos-filologijos fakulteto neakivaizdiniame skyriuje. 1953 m. balandžio 25 d. suimta. Tų pačių metų gale Pabaltijo karinis tribunolas nuteisė 10 metų laisvės atėmimo ir penkerius metus be teisės grįžti į tėvynę. Kalėjo Archangelsko ir Permės sričių lageriuose. Į laisvę grįžo 1956 m. vasarą. 1959 m. baigė Šiaulių pedagoginį institutą. 1957–1991 m. mokytojavo Nevočiuose, buvo Šilalės vakarinės mokyklos konsultacinio punkto vedėja. Nuo 1990 m. pensininkė. Gyveno Nevočiuose.

Tėvynės sąjungos Šilalės rajono skyriaus narė, nuo 2003 m. LPKTS Šilalės filialo pirmininkė. 2007–2011 m., 2011–2015 m., 2015–2019 m. Šilalės rajono savivaldybės tarybos narė. Nuo 2014 m. Lietuvos nepriklausomų rašytojų sąjungos narė, Lietuvos kaimo rašytojų sąjungos narė.

Sutuoktinis Domas, vaikai Gėja, Diana, Domas.

## Kūryba
1950–1952 m. eilėraščiai skelbti mašinraštiniuose partizanų leidiniuose „Laisvės kovų aidai“, „Malda girioje“, „Kovos keliu žengiant“, 1990 m. antologijoje „Tremtinio Lietuva“. Straipsnių etnografinėse monografijose „Laukuva“, „Šilalė“ autorė. Lietuvos mokytojų literatų „Spindulio“ draugijos, Tėviškės pažinimo draugijos, Žemaitijos rašytojų bendrijos, Žemaičių kultūros draugijos, Šilalės rajono literatų klubo „Versmė“ narė.

## Kūriniai
* Verta tikėti saule: poezija. – Klaipėda: Eldija, 1993. – 155 p.
* Kiškio kopūstai: eilėraščiai vaikams / iliustr. Skirmantė Černiauskaitė. – Klaipėda: Eldija, 1995. – 51 p.: iliustr. – ISBN 9986-11-018-1
* Dvi pelytės: eilėraščiai vaikams / dail. Ramunė Gromnickienė. – Klaipėda: Eldija, 1996. – 39 p.: iliustr. – ISBN 9986-11-027-0
* Pupa ir žirnis: eilėraščiai vaikams / iliustr. Valda Grigaliūnienė. – Klaipėda: Eldija, 1997. – 34 p.: iliustr. – ISBN 9986-11-040-8
* Tėvyne mana: poezija. – Klaipėda: Eldija, 1998. – 133 p.: portr. – ISBN 9986-11-048-3
* Dvi sesytės žemuogytės: poezija vaikams / dail. Marius Zavadskis. – Klaipėda: Eldija, 1999. – 54 p.: iliustr. – ISBN 9986-11-053-X
* Liepsnok, širdie! : poezija / dail. Marius Zavadskis. – Klaipėda: Eldija, 2000. – 114 p.: iliustr. – ISBN 9986-11-069-6
* Pienių laukas: eilėraščiai vaikams / dail. Marius Zavadskis. – Klaipėda: Eldija, 2001. – 29 p.: iliustr. – ISBN 9986-11-076-9
* Kulverstukas: eilėraščiai vaikams / dail. Marius Zavadskis. – Klaipėda: Eldija, 2002. – 37 p.: iliustr. – ISBN 9986-11-089-0
* Paspirtukas: eilėraščiai vaikams / dail. Marius Zavadskis. – Klaipėda: Eldija, 2004. – 56 p.: iliustr. – ISBN 9986-11-095-5
* Be Tavęs – aš niekas, Tėvyne: eilėraščiai. – Kaunas: Naujasis lankas, 2005. – 118 p.: iliustr. – ISBN 9955-03-258-8
* Stovėki kryžkelėj tvirta: eilėraščiai. – Kaunas: Naujasis lankas, 2005. – 163 p. – ISBN 9955-03-312-6
* Benas ir stirniukas: eilėraščiai vaikams. – Kaunas: Naujasis lankas, 2006. – 93 p.: iliustr. – ISBN 9955-03-347-9
* Zuikeli biedas: eilėraščiai vaikams (pietų žemaičių varniškių patarme). – Kaunas: Naujasis lankas, 2006. – 79 p.: iliustr. – ISBN 9955-03-361-4
* Neapleisk Tėvynės, Dieve: eilėraščiai. – Kaunas: Naujasis lankas, 2007. – 167 p. – ISBN 978-9955-03-461-2
* Grybų lietus: eilėraščiai vaikams. – Kaunas: Naujasis lankas, 2008. – 109 p.: iliustr. – ISBN 978-9955-03-454-4
* Atvirai: satyrinės miniatiūros. – Kaunas: Naujasis lankas, 2008. – 157 p. – ISBN 978-9955-03-509-1
* Tėvynė ir širdis – viena: eilėraščiai. – Kaunas: Naujasis lankas, 2010. – 167 p. – ISBN 978-9955-03-596-1
* Barborytė ir Motiejukas: eilėraščiai vaikams. – Kaunas: Naujasis lankas, 2010. – 53 p.: iliustr. – ISBN 978-9955-03-609-8
* Pūkes: apsakymėliai vaikams žemaitiškai. – Kaunas: Naujasis lankas, 2010. – 30 p.: iliustr. – ISBN 978-9955-03-619-7
* Tėvynei mano dainos: eilėraščiai. – Kaunas: Naujasis lankas, 2012. – 190 p.: iliustr. – ISBN 978-9955-03-700-2
* Čyru vyru: eilėraščiai vaikams. – Kaunas: Naujasis lankas, 2012. – 74 p.: iliustr. – ISBN 978-9955-03-711-8
* Dainuoju Lietuvai: eilėraščiai. – Kaunas: Naujasis lankas, 2013. – 210 p.: iliustr. – ISBN 978-9955-03-775-0
* Tuobis: eilėraščiai vaikams žemaitiškai.– Kaunas: Naujasis lankas, 2013.– 71, [1] p.: iliustr.– ISBN 978-9955-03-805-4
* Lietuva – mano Tėvynė: eilėraščiai.– Kaunas: Naujasis lankas, 2014.– 189, [1] p.– ISBN 978-9955-03-892-4
* Varlių koncertas: eilėraščiai vaikams.– Kaunas, Naujasis lankas, 2014.– 63, [1] p.: iliustr.– ISBN 978-9955-03-844-3
* Gandro būstas: eilėraščiai vaikams.– Kaunas: Naujasis lankas, 2015.– 47, [1] p.: iliustr.– ISBN 978-9955-03-953-2
* Laimink, Dieve, Lietuvą: eilėraščiai / iliustr. Daiva Zarevičienė.– Kaunas: Naujasis lankas, 2016.– 191, [1] p.: iliustr.– ISBN 978-609-474-014-5
* Širdy – mano Lietuva: eilėraščiai.– Kaunas: Naujasis lankas, 2016.– 155, [1] p.– ISBN 978-9955-03-970
* Duonutės kelias: eilėraščiai vaikams / iliustr. Daiva Zarevičienė.– Kaunas: Naujasis lankas, 2017.– 39, [1] p.: iliustr.– ISBN 978-609-474-072-5
* Svečiuose pas voveraites: eilėraščiai vaikams.– Kaunas: Naujasis lankas, 2017.– 63, [1] p.– ISBN 978-609-474-031-2
* Tėvyne, tik tau gyvenu: eilėraščiai.– Kaunas: Naujasis lankas, 2017.– 215, [1] p.– ISBN 978-609-474-051-0
* Lakštingalos trelės: eilėraščiai.– Kaunas: Naujasis lankas, 2018.– 191, [1] p.– ISBN 978-609-474-118-0
* Raini, škac…: eilėraščiai vaikams / iliustr. Emilija Marozaitė.– Kaunas: Naujasis lankas, 2018.– 47, [1] p.– ISBN 978-609-474-115-9
* Dūnas kel’s: eilėraščiai vaikams / iliustr. Daiva Zarevičienė.– Kaunas: Naujasis lankas, 2019.– 55, [1] p.: iliustr.– ISBN 978-609-474-150-0
* Esi vienintelė: eilėraščiai.– Kaunas: Naujasis lankas, 2020.– 239, [1] p.: iliustr.– ISBN 978-609-474-201-9
* Kiškio paltas: eilėraščiai vaikams.– Kaunas: Naujasis lankas, 2020.– 92, [1] p.: iliustr.– ISBN 978-609-474-214-9
* Tapu tapu, buru buru: eilėraščiai.– Kaunas: Naujasis lankas, 2021.– 71, [1] p.– ISBN 978-609-474-289-7
* Kol plaks širdis.– Kaunas: Naujasis lankas, 2022.– 323 p.– ISBN 978-609-474-319-1
* Patikėjau laime: [eilėraščiai] / Teresė Ūksienė. – Kaunas : Naujasis lankas, 2023. – 215, [1] p.. – ISBN 978-609-474-348-1

## Įvertinimas
* 1993 m. Pasipriešinimo dalyvių kryžius „Už nuopelnus Lietuvai“.
* 1997 m. III laipsnio LPKTS žymuo „Už nuopelnus Lietuvai“.
* 2004 m. Klaipėdos universiteto Irenos Petkutės premija.
* 2007 m. Šilalės rajono savivaldybė „Padėkos lašas“.
* 2008 m. Tauragės apskrities viršininko ženklas „Už nuopelnus Tauragės apskričiai“. 
* 2008 m. I laipsnio LPKTS žymuo „Už nuopelnus Lietuvai“.
* 2012 m. Vyčio Kryžiaus ordino Riterio kryžius. 
* 2012 m. Šilalės rajono savivaldybė „Auksinės gilės“ laureatė.
* 2017 m. Auksinis ženklas „Lietuvos ąžuolai“.
* 2018 m. Gabrielė Petkevičaitė-Bitė Atminimo medalis „Tarnaukite Lietuvai“.
* 2018 m. Šilalės rajono savivaldybė Šilalės Garbės piliečio vardas.
* 2018-08-25 m. Žemaičių apygardos vado plk. Vlado Montvydo–Žemaičio (1949–1953) atminimo kryžius.
* 2019-08-15 m. Lietuvos Laisvės Armijos Karių ir Rėmėjų Sąjungos Ženklas „LLA. KAZYS VEVERSKIS. VANAGAI. PLATELIAI“.
* 2020 m. Lietuvos politinių kalinių sąjungos medalis „Per amžius stovėjau Nepriklausomybę laimėjau“.
* 2021-07-21 m. Lietuvos Laisvės Kovos Sąjūdžio II Laipsnio Partizanų Žvaigždė.
* 2021 m. LLA 80-mečio įkūrimo Jubiliejinis medalis „Už nuopelnus Sąjungai ir Tėvynei“.
* 2023 M. MEDAL XXX–LECIA. „POWSTANIA ODDZIALU ZWIĄZKU SYBIRAKOW we WROSLAWIU“.

## Šaltiniai